 

**Rhaglen wirfoddoli**

Mae Rhaglen Wirfoddoli Chwaraeon Bangor yn cynnig llu o gyfleoedd i fyfyrwyr a staff wirfoddoli ym maes chwaraeon. Gallwch wirfoddoli mewn ysgolion lleol, clybiau chwaraeon, clybiau'r Undeb Athletau a Chanolfan Chwaraeon Brailsford.

Amcanion Rhaglen Wirfoddoli Chwaraeon Bangor yw cynyddu'r canlynol:

* faint o bobl sy'n cymryd rhan mewn chwaraeon yn y brifysgol ac yn y gymuned leol
* nifer y myfyrwyr sy’n gwirfoddoli mewn gweithgareddau sy'n gysylltiedig â chwaraeon
* y cyfleoedd i fyfyrwyr hyfforddi a chymryd rhan mewn chwaraeon
* profiad a sgiliau arwain myfyrwyr a'u hannog i gymryd rhan yn y sector chwaraeon.

Mae Rhaglen Wirfoddoli Chwaraeon Bangor yn agored i bob myfyriwr sydd eisiau gwneud y canlynol:

* dysgu giliau newydd
* ennill cymhwyster fel hyfforddwr chwaraeon
* gweithio yn y gymuned leol
* gwella eu cyflogadwyedd ac ychwanegu at eu CV

**Manteision**

* Ennill profiad gwerthfawr a chynyddu eich cyflogadwyedd.
* Ennill dealltwriaeth a phrofiad ymarferol o weithio gyda phobl ifanc.
* Cyfle i ennill cymwysterau gan gorff llywodraethu cenedlaethol a chymwysterau cymorth cyntaf.
* Cwrdd â phobl newydd a gwneud ffrindiau newydd.
* Cyfoethogi eich profiad fel myfyriwr.
* Gwiriad y Gwasanaeth Datgelu a Gwahardd am ddim (gwiriad y Swyddfa Cofnodion Troseddol, gynt)
* Darperir cit chwaraeon.
* Pwyntiau Gwobr Cyflogadwyedd Bangor

Os hoffech gymryd rhan, cysylltwch â Iona Williams iona.williams@bangor.ac.uk neu 01248 382571.